Vyf mense sterf na taxi en voertuig botsVyf mense is Woensdagoggend dood en nege beseer na ŉ taxi en afleweringsvoertuig trompop gebots het. Volgens Jeffery Wicks, ŉ woordvoerder van Netcare911, het die ongeluk op die N12 naby Springs aan die Oosrand gebeur. Die afleweringsvoertuig het omgeslaan en verskeie kere gerol. Wicks het gesê die beseerdes is op die toneel behandel en gestabiliseer waarna hulle per ambulans na die Thambo-hospitaal geneem is. Die verkeer is erg ontwrig terwyl die ongelukstoneel opgeruim is. Die polisie ondersoek die oorsaak van die ongeluk.